Ramil Məmmədov

Ramil Məmmədov — aktyorRamil Məmmədov, film səsləndirən, mətn oxuyan, Cəfər Cabbarlı adına İrəvan Dövlət Dram Teatrının aktyoru (2010), Azərbaycan Dövlət Gənc Tamaşaçılar Teatrının aktyoru (2013), Mövsümün ən perspektivli aktyoru (2015), Azərbaycan Dövlət Gənc Tamaşaçılar Teatrı və ASSİTEJ Azərbaycan Milli Mərkəzinin təsis etdiyi “Sima” mükafatınının laureatı (19 iyul 2016).Gənc Tamaşaçılar Teatrında “Sima” mükafatı Ramil Məmmədova təqdim edilib.

 Həyatı 
30 may 1987-ci ildə Bakı şəhərində anadan olub. 1994-2005-ci illərdə Suraxanı rayonu 114 saylı orta məktəbdə təhsil alıb. 2009-cu ildə Azərbaycan Dövlət Mədəniyyət və İncəsənət Universitetinin “Teatr və kino aktyoru” fakültəsini bitirib. 2010-cu ildə Cəfər Cabbarlı adına İrəvan Dövlət Dram Teatrında aktyor kimi fəaliyyət göstərib. 2013-cü ilin yanvar ayından Azərbaycan Dövlət Gənc Tamaşaçılar Teatrının aktyorudur. 

2016-ci il iyul ayının 19-da Azərbaycan Dövlət Gənc Tamaşaçılar Teatrı və ASSİTEJ-Azərbaycan Milli Mərkəzinin təsis etdiyi “Sima” mükafatına"Sima" mükafatı təqdim ediləcək
“Mövsümün ən perspektivli aktyoru” nominasiyası üzrə layiq görülmüşdür. 

 Teatrda əsas rolları 
 Cəfər Cabbarlı adına İrəvan Dövlət Dram Teatrı 

Əsgər - (“Qurtuluş dastanı” İ.Piriyev)
Müəllim - (“Vətəndən ağırdır vətənin yükü” H.Orucov)
Rac - (“Qızıl ahu balası” Y.Şetinkina)
Balaqədeş - (“Məhəbbət, şeytan, ağ ölüm” M.Haqverdiyev)
Ağa Salman, Dərviş Məstəli şah, Hakimi şər - (“Mürafiə vəkillərinin hekayəti” M.F.Axundzadə)

 Gənc Tamaşaçılar Teatrı 

Qaraçı - (“Qaraca qız” S.S.Axundov, A.Şaiq)
Dəmirçi - (“Şəngülüm, Şüngülüm, Məngülüm” M.Müşfiq)
Müştəri - (“Aydın” C.Cabbarlı)
Şəhər sakini - (“Romeo və Culyetta” U.Şekspir)
Meymun - (“Hekayəti xırs quldurbasan” M.F.Axundzadə)
Məzun - (“Mənim ağ göyərçinim” T.Vəliyeva)
Nağaraçı - (“Buzovna kəndinin əhvalatları” Elçin)
Quldur - (“Əlibaba və qırx quldur” Ərəb Xalq nağılı)
Qara qüvvə - (“Şahzadə Xəzərin nağılı” K.Ağabalayev, N.Kazımov) 
Şeyx - (“Şeyx Sənan H.Cavid)
Qrey Lord - (“III Riçard” U.Şekspir) 
Baba - (“Qoğalın nağılı” Xalq nağılı)
Şeyx Sədra - (“Şeyx Sənan”. H.Cavid)
Rey - lord, küçə musiqiçisi - (“III Riçard”, U.Şekspir)
Alabaş -(“Dəcəl keçi” P.Nurəliyeva)
Şeytan - (“Məlikməmməd və sehrli almalar” Azərbaycan Xalq nağılı)
Qurbağa - (“Çirkin ördək balası” H.X.Andersen)
Meymun - (“Biri vardı, biri yox” Ə.Ol)
Kirpi - (“Dovşanın ad günü” X.Əliyəbli)
Erenjen - (“Qohumlar” V.Şuqrayeva, Ə.Əmirli)
Blom - (“Uzuncorab Pippi” A.Lindqren)
Zəncirli oğlan, Mirzə, musiqiçi - (“Leyli və Məcnun” M.Füzuli)
Mixaylo - (“Ünvansız qatar” Ə.Əmirli)
Fərhad - (“Yarımçıq qalmış” Y.Abramov, L.Bəyim)
Gülməmməd - (“Məlikməmməd” Azərbaycan Xalq nağılı)
Mastino - (“Çipollino” C.Rodari) 

 Filmoqrafiya 
Evləri göydələn yar (film, 2010)
20 müstəqil il (film, 2011)
 Sən demə (film, 2020)

 İstinadlar